Στέφανος Στεφανόπουλος (πρεσβύτερος)

Ο Στέφανος Στεφανόπουλος (1820 - 1887) ήταν βουλευτής Ηλείας και πρόεδρος της βουλής των Ελλήνων.

Βιογραφικά στοιχεία

Γεννήθηκε στη Δίβρη και ήταν γιος του Χρήστου Σκανδάμη, γόνου της σημαντικής οικογένειας Στεφανόπουλου. Αδελφός του ήταν ο Ιωάννης Στεφανόπουλος και ανίψια του οι Ανδρέας, Χρήστος και Ιωάννης Στεφανόπουλος. Εξελέγη πρώτη φορά βουλευτής Ηλείας στις εκλογές του 1844 και επανεξελέγη σε αυτές του 1847, του 1850, του 1853, του 1856, του 1861, του 1862, του 1868, του 1872, του 1873, του 1874, του 1881, του 1885 και του 1887.

Αντίπαλη πολιτική οικογένεια αποτελούσε αυτή των Αυγερινών. Τα τελευταία χρόνια ήταν υποστηρικτής της πολιτικής του Χαρίλαου Τρικούπη, ο οποίος μάλιστα τον υπέδειξε και πρόεδρο της βουλής των Ελλήνων για την έκτακτη σύνοδο του 1886.

Απεβίωσε στις 7 Νοεμβρίου του 1887 εν ενεργεία βουλευτής.

Πηγές

Βουλευτές Ηλείας
Στεφανος